Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si

[www.gov.si](http://www.gov.si)

|  |
| --- |
| Številka: 0070-6/2021/6 |
| Ljubljana, 26. april 2021 |
| EVA 2020-2611-0038 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Zakona o spremembah in dopolnitvah Zakona o posebnih pravicah žrtev v vojni za Slovenijo 1991 ‒ predlog za obravnavo – NOVO GRADIVO ŠT. 1** |
| **1. Predlog sklepov vlade:** |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 ‒ uradno prečiščeno besedilo, 109/08, 38/10 ‒ ZUKN, 8/12, 21/13, 47/13 ‒ ZDU-1G, 65/14 in 55/17) je Vlada Republike Slovenije na svoji … seji … sprejela SKLEP:Vlada Republike Slovenije je določila besedilo predloga Zakona o spremembah in dopolnitvah Zakona o posebnih pravicah žrtev v vojni za Slovenijo 1991 ‒ skrajšani postopek in ga pošlje v obravnavo Državnemu zboru Republike Slovenije.Mag. Janja Garvas Hočevarv. d. generalnega sekretarjaPriloga:* Predlog Zakona o spremembah in dopolnitvah Zakona o posebnih pravicah žrtev v vojni za Slovenijo 1991

Prejemniki:* Ministrstvo za finance
* Ministrstvo za delo, družino, socialne zadeve in enake možnosti
* Ministrstvo za obrambo
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| V predlagani spremembi in dopolnitvi zakona gre za manjšo spremembo zakona, ki se nanaša na pravico do odškodnine, zato predlagamo, da se novela sprejme po skrajšanem postopku. |
| **3.a Osebe, odgovorne za strokovno pripravo in usklajenost gradiva:** |
| mag. Cveto Uršič, državni sekretarUroš Lampret, državni sektar (MORS)mag. Andrejka Znoj, generalna direktorica Direktorata za invalide, vojne veterane in žrtve vojnega nasilja |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Zunanji strokovnjaki pri pripravi gradiva niso sodelovali. |
| **4. Predstavniki vlade, ki bodo sodelovali pri delu državnega zbora:** |
| Janez Cigler Kralj, ministerMatej Tonin, minister (MORS)mag. Cveto Uršič, državni sekretarUroš Lampret, državni sektar (MORS)mag. Andrejka Znoj, generalna direktorica Direktorata za invalide, vojne veterane in žrtve vojnega nasilja |
| **5. Kratek povzetek gradiva:** |
| Zakon o posebnih pravicah žrtev v vojni za Slovenijo 1991 določa posebne pravice, ki jih zagotavlja Republika Slovenija osebam, ki so v vojni za Slovenijo 1991 kot pripadniki Teritorialne obrambe Republike Slovenije ali organov za notranje zadeve postali invalidi ter jim je na tej podlagi priznan status vojaškega vojnega invalida, in njihovim družinskim članom. Za te pravice štejejo doživljenjska mesečna renta, odškodnina po posebnem zakonu, ki ureja poplačilo vojne odškodnine (gre za Zakon o plačilu odškodnine žrtvam vojnega in povojnega nasilja), štipendija, prednost pri sprejemu v dijaški oziroma študentski dom ter pravica do kritja stroškov šolske malice.Država je nekaterim upravičencem sicer že izplačala odškodnine zaradi smrti očeta, zakonca oziroma zunajzakonskega partnerja, ne pa tudi otrokom padlih zaradi dogodkov v času vojaške agresije na Republiko Slovenijo v letu 1991.Po predlagani dopolnitvi se pravica do odškodnine razširi tudi na otroke ter dodatno prizna tudi še zakoncem oziroma zunajzakonskim partnerjem padlih ter staršem. Višina odškodnine se določi v nominalnem znesku, pri čemer se vštevajo že izplačane odškodnine iz različnih naslovov. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | **DA**/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MDDSZ |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Predlog zakona ima finančne posledice. Ocenjuje se do štirideset zahtev po predlogu zakona. **II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:**/ |
| **7.b Predstavitev ocene finančnih posledic pod 40.000 EUR:****Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| Datum objave: / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| mag. Cveto UršičDRŽAVNI SEKRETAR |

VLADA

REPUBLIKE SLOVENIJE

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 ‒ uradno prečiščeno besedilo, 109/08, 38/10 ‒ ZUKN, 8/12, 21/13, 47/13 ‒ ZDU-1G, 65/14 in 55/17) je Vlada Republike Slovenije na svoji … seji … sprejela

SKLEP

Vlada Republike Slovenije je določila besedilo predloga Zakona o spremembah in dopolnitvah Zakona o posebnih pravicah žrtev v vojni za Slovenijo 1991 ‒ skrajšani postopek in ga pošlje v obravnavo Državnemu zboru Republike Slovenije.

Mag. Janja Garvas Hočevar

v. d. generalnega sekretarja

Priloga:

* Predlog Zakona o spremembah in dopolnitvah Zakona o posebnih pravicah žrtev v vojni za Slovenijo 1991

Prejemniki:

* Ministrstvo za finance
* Ministrstvo za delo, družino, socialne zadeve in enake možnosti
* Ministrstvo za obrambo
* Služba Vlade Republike Slovenije za zakonodajo

EVA 2020-2611-0038

**ZAKONA O SPREMEMBAH IN DOPOLNITVAH ZAKONA O POSEBNIH PRAVICAH ŽRTEV V VOJNI ZA SLOVENIJO 1991**

**I. UVOD**

**1. OCENA STANJA IN RAZLOGI ZA SPREJEM ZAKONA**

Ustava v tretjem odstavku 50. člena vojnim veteranom in žrtvam vojnega nasilja zagotavlja posebno varstvo v skladu z zakonom. Eden izmed teh zakonov je Zakon o posebnih pravicah žrtev v vojni za Slovenijo 1991 (Uradni list RS, št. 49/97 in 114/06 – ZUTPG, v nadaljnjem besedilu ZPPZV91), ki določa posebne pravice, ki jih zagotavlja Republika Slovenija osebam, ki so v vojni za Slovenijo 1991 kot pripadniki Teritorialne obrambe Republike Slovenije ali organov za notranje zadeve postali invalidi ter jim je na tej podlagi priznan status vojaškega vojnega invalida in njihovim družinskim članom. Za te pravice štejejo doživljenjska mesečna renta, odškodnina po posebnem zakonu, ki ureja poplačilo vojne odškodnine (gre za Zakon o plačilu odškodnine žrtvam vojnega in povojnega nasilja (Uradni list RS, št. 21/11 – uradno prečiščeno besedilo in 104/15)), štipendija, prednost pri sprejemu v dijaški oziroma študentski dom ter pravica do kritja stroškov šolske malice.

Država je nekaterim upravičencem sicer že izplačala odškodnine zaradi smrti očeta, zakonca oziroma partnerja, ne pa tudi otrokom padlih zaradi dogodkov v času vojaške agresije na Republiko Slovenijo v letu 1991.

Po predlagani dopolnitvi se pravica do odškodnine razširi tudi na otroke ter dodatno prizna tudi še zakoncem oziroma zunajzakonskim partnerjem padlih ter staršem. Višina odškodnine se določi v pavšalnem nominalnem znesku, pri čemer se vštevajo že izplačane odškodnine iz različnih naslovov.

**2. CILJI, NAČELA IN POGLAVITNE REŠITVE ZAKONA**

**2.1. Namen in cilj**

Namen in cilj predloga zakona je omogočiti otrokom kot novim določenim upravičencem in zakoncem oziroma zunajzakonskim partnerjem padlih ter staršem, da uveljavijo pravico do odškodnine. Rok za uveljavitev te pravice je šest mesecev od uveljavitve novele zakona.

**2.2. Načela**

Predlog zakona temelji na ustavnem načelu zagotavljanja posebnega zakonskega varstva žrtvam vojnega nasilja iz tretjega odstavka 50. člena Ustave.

**2.3. Poglavitne rešitve**

*a) Predstavitev predlaganih rešitev*

Za razliko od žrtev vojnega nasilja, ki so ga povzročila nasilna dejanja ali prisilni ukrepi okupatorja ali enote Narodnoosvobodilne vojske in partizanskih odredov Jugoslavije ter enote zaveznikov protifašistične oziroma protinacistične koalicije med drugo svetovno vojno, žrtve vojnega nasilja, ki so ga povzročila nasilna dejanja ali prisilni ukrepi agresorja med vojno za Slovenijo leta 1991 niso nikoli bile deležne odškodovanja na podlagi mednarodnopravno priznanih reparacij, niti ni Slovenija s SFRJ ali državami naslednicami nekdanje SFRJ nikoli sklenila mednarodnega sporazuma, po kateri bi tuje države prevzele obveznost odškodovanja za nasilna dejanja ali prisilne ukrepe, ki so izvirali iz osamosvojitvenih dogodkov leta 1991.

Zato Republika Slovenija ob trideset letnici osamosvojitve prevzema državno jamstvo za izplačilo pavšalne odškodnine vojaškim vojnim invalidom in njihovim družinskim članom. Po tridesetih letih je namreč vedno manj verjetno, da bodo lahko te osebe, ki imajo še vedno neporavnane terjatve do subjektov nekdanje SFRJ, pred sodišči na podlagi javnopravne odškodninske odgovornosti agresorja za ravnanja ex iure imperii uspešno izterjale popolno odškodnino za premoženjsko škodo ter pravično denarno odškodnino za nepremoženjsko škodo. To izhaja tudi iz ustavnosodne presoje, v skladu s katero je pravica do sodnega varstva, ki je na nejasen in nedoločen način odložena zaradi reševanja zapletenih nasledstvenih vprašanj, izvotljena in pomeni za te osebe nič manj kot arbitrarno negotovost (glej odločbi Ustavnega sodišča št. U-I-195/99 z dne 12. 12. 2002 in št. Up-1857/07, U-I-161/07 z dne 3. 12. 2009).

Predlog zakona tako določa nove upravičence do pavšalne odškodnine, višino pavšalnih odškodnin, da se sredstva za ta namen zagotavljajo v proračunu RS ter rok za uveljavitev pravice.

*b) Način reševanja*

Vložene zahteve bo reševala pristojna upravna enota.

*c) Normativna usklajenost predloga zakona*

Predlog zakona je usklajen z veljavnim pravnim redom Republike Slovenije.

*d) Usklajenost predloga zakona:*

**3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNOFINANČNA SREDSTVA**

Predlog zakona ima finančne posledice. Glede na ocenjeno število možnih upravičencev, od tega približno 20 otrok in približno 20 zakoncev in staršev padlih, bo za ta namen potrebno v Proračunu RS zagotoviti približno 3 MIO EUR, na proračunski postavki 6838.

Predlog zakona nima finančnih posledic za druga javno finančna sredstva.

|  |
| --- |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET |
| Sredstva za izvajanje predlagane dopolnitve zakona v Proračunu Republike Slovenije za leti 2021 in 2022 niso zagotovljena. Sredstva se bodo zagotovila z rebalansom proračuna na proračunski postavki 6838. |

|  |
| --- |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE |
| Predlog zakona ni predmet usklajevanja s pravom Evropske unije.V primeru predloga tega zakona gre za specifično ureditev, zato primerjalno pravni pregled ni mogoč. |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic a) v postopkih oziroma poslovanju javne uprave ali pravosodnih organov: Predlog zakona nima posledic glede postopkov oziroma poslovanju javne uprave in pravosodnih organov. |
| **b) pri obveznostih strank do javne uprave ali pravosodnih organov:**Predlog zakona nima posledic pri obveznosti strank. |
| 6.2 Presoja posledic za okolje, vključno s prostorskimi in varstvenimi vidiki, in sicer za: |
| Predlog zakona nima posledic za okolje. |
| 6.3 Presoja posledic za gospodarstvo, in sicer za: |
| Predlog zakona nima posledic za gospodarstvo. |
| 6.4 Presoja posledic za socialno področje, in sicer za: |
| Predlog zakona ima posledice za socialno področje. Izboljšuje socialni položaj upravičencev.6.5 Presoja posledic za dokumente razvojnega načrtovanja, in sicer za: |
| Predlog zakona nima posledic za dokumente razvojnega načrtovanja.**6.6 Presoja posledic za druga področja**Predlog zakona nima posledic za druga področja. |
| 6.7 Izvajanje sprejetega predpisa: |
| 1. Predstavitev sprejetega zakona:
2. Spremljanje izvajanja sprejetega predpisa:
 |
| 6.8 Druge pomembne okoliščine v zvezi z vprašanji, ki jih ureja predlog zakona7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:Javnost pri pripravi predloga ni sodelovala.**8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:**Zunanji strokovnjak oziroma pravna oseba pri pripravi predloga ni sodelovala.9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES* Janez Cigler Kralj, minister
* Matej Tonin, minister (MORS)
* mag. Cveto Uršič, državni sekretar
* Uroš Lampret, državni sektar (MORS)
* mag. Andrejka Znoj, generalna direktorica Direktorata za invalide, vojne veterane in žrtve vojnega nasilja
 |

**II. BESEDILO ČLENOV**

1. člen

V Zakonu o posebnih pravicah žrtev v vojni za Slovenijo 1991 (Uradni list RS, št. 49/97 in 114/06 – ZUTPG) se v 1. členu na koncu drugega odstavka pika nadomesti z vejico in doda nova alineja, ki se glasi: "- pavšalna odškodnina po tem zakonu (v nadaljnjem besedilu: pavšalna odškodnina)«.

2. člen

V 2. členu se v drugem odstavku na koncu doda nov stavek, ki se glasi:

»Če je oseba s statusom upravičenca do odškodnine umrla, pripada njenim dedičem prvega dednega reda, po predpisih, ki urejajo dedovanje, pavšalna odškodnina.«

Doda se novi četrti odstavek, ki se glasi:

»Upravičenci do pavšalne odškodnine so tudi otroci padlih, ne glede na njihovo starost v času izgube življenja starša.«.

3. člen

Za 3. členom se doda nov 3.a člen, ki se glasi:

»3.a člen

Upravičenci iz drugega odstavka 2. člena tega zakona imajo pravico do pavšalne odškodnine v višini 50.000 evrov.

Upravičenci iz četrtega odstavka 2. člena tega zakona imajo pravico do pavšalne odškodnine v višini 100.000 evrov.

Upravičencu se pavšalna odškodnina iz prvega in drugega odstavka tega člena zmanjša za morebitno že prejeto odškodnino, prejeto na podlagi tega ali drugega zakona oziroma iz naslova izvensodne poravnave, pri čemer se v pavšalno odškodnino ne všteva štipendija iz 4. člena tega zakona.«.

4. člen

V 5. členu se za besedilom »rent,« doda besedilo »pavšalnih odškodnin,«.

5. člen

V 7. členu se za besedo »rente« doda besedilo »in pavšalne odškodnine«.

KONČNI DOLOČBI

6. člen

Zahtevo za priznanje pavšalne odškodnine lahko vložijo upravičenci iz drugega in četrtega odstavka 2. člena tega zakona najpozneje v šestih mesecih od uveljavitve tega zakona.

7. člen

Ta zakon začne veljati petnajsti dan po objavi v Uradnem listu Republike Slovenije.

III. OBRAZLOŽITEV K ČLENOM:

**K 1. členu:**

Po skoraj 30 letih od dogodkov, povezanih z vojno za Slovenijo 1991, je skrajni čas, da se vsem otrokom, ki so utrpeli škodo zaradi izgube starša, prizna pavšalna odškodnina. Zato se predlaga dopolnitev zakona, tako da se dodaja nova pravica do pavšalne odškodnine, ki bo priznana vsem otrokom, ne glede na njihovo starost v času izgube življenja starša.

**K 2. členu:**

Predlog zakona upošteva dejstvo, da je zaradi časovne oddaljenosti tedanjih dogodkov, nekaj svojcev, padlih v vojni za Slovenijo 1991 že umrlo, zato daje pravico do nove pavšalne odškodnine po tem zakonu tudi njihovim dedičem prvega dednega reda, v skladu s predpisi, ki urejajo dedovanje.

**K 3. členu:**

Na podlagi ZPPZV91 so bili zakonci in zunajzakonski partnerji padlih ter starši padlih upravičeni do odškodnine po posebnem zakonu. S predlagano dopolnitvijo se določi, da imajo pravico tudi do pavšalne odškodnine po tem zakonu v višini 50.000,00 evrov, s tem, da se ta pavšalna odškodnina zmanjša za morebitno že prejeto odškodnino, prejeto na podlagi tega ali drugega zakona oziroma iz naslova izvensodne poravnave. Iz tega naslova gre za približno 20 upravičencev.

S predlagano dopolnitvijo se otrokom padlih prizna pravica do pavšalne odškodnine v višini 100.000 evrov. Glede na težo bolečin, ki so jih tedanji vojni dogodki povzročili prizadetim družinam, zlasti pa tudi otrokom, pravična denarna odškodnina za duševne bolečine otroka zaradi smrti roditelja pomeni odškodnino tako za bolečino ob sami vednosti za smrt, kakor tudi za vse kasnejše bolečine, ki so jih ti otroci trpeli zaradi izgube njegove ljubezni, nege in pozornosti, ki bi mu jo roditelj nudil.

Gre za približno 20 otrok, ki so izgubili enega od staršev zaradi osamosvojitvenih dogodkov leta 1991.

**K 4. členu:**

Denarna sredstva za izplačilo pavšalnih odškodnin po tem zakonu otrokom padlih se zagotavljajo v državnem proračunu.

**K 5. členu:**

O pravici do pavšalne odškodnine in njeni višini bo odločila pristojna upravna enota na podlagi vloge stranke, na pritožbo pa pristojno ministrstvo.

**K 6. členu:**

V prehodni določi se ureja rok za vložitev zahteve za pridobitev pravice do pavšalne odškodnine. Rok je 6 mesecev od uveljavitve zakona in je prekluzivne narave.

**K 7. členu:**

Člen določa začetek veljavnosti zakona petnajsti dan po objavi v Uradnem listu Republike Slovenije.

1. **BESEDILO ČLENOV, KI SE SPREMINJAJO**

**1. člen**

Ta zakon določa posebne pravice, ki jih zagotavlja Republika Slovenija osebam, ki so v vojni za Slovenijo 1991 kot pripadniki Teritorialne obrambe Republike Slovenije ali organov za notranje zadeve postali invalidi ter jim je na tej podlagi priznan status vojaškega vojnega invalida (v nadaljnjem besedilu: vojaški vojni invalidi) in njihovim družinskim članom.

Za posebne pravice iz prejšnjega odstavka se štejejo:

-  doživljenjska mesečna renta (v nadaljnjem besedilu: renta),

-  odškodnina po posebnem zakonu, ki ureja poplačilo vojne odškodnine (v nadaljnjem besedilu: odškodnina),

-  štipendija in druge pravice iz tretjega odstavka 2. člena tega zakona, ki pripadajo otrokom oseb padlih v vojni za Slovenijo 1991 ali umrlih za posledicami poškodb, dobljenih v tej vojni (v nadaljnjem besedilu: otroci padlih).

2. člen

Upravičenci do rente so vojaški vojni invalidi, ki so utrpeli poškodbe v vojni za Slovenijo 1991 in jim je odstotek invalidnosti ugotovljen trajno.

Upravičenci do odškodnine so zakonski in zunajzakonski partnerji padlih, ki niso sklenili nove zakonske zveze oziroma zunajzakonske skupnosti ter starši padlih. Vsaj tri leta trajajoča življenjska skupnost, ki je po predpisih o zakonski zvezi in družinskih razmerjih izenačena z zakonsko zvezo, ima po tem zakonu enake pravne posledice kot zakonska zveza.

Upravičenci do štipendije in prednosti pri sprejemu v dijaški oziroma študentski dom ter pravice do kritja stroškov šolske malice so otroci padlih, ki se redno šolajo oziroma imajo status študenta, vendar najdalj do 27. leta starosti.

5. člen

Denarna sredstva za izplačilo rent, štipendij in drugih pravic otrok padlih se zagotavljajo v državnem proračunu.

7. člen

O pravici do rente po tem zakonu odloči v postopku po predpisih o vojnih invalidih upravna enota, pristojna za vojne invalide, na prvi stopnji oziroma ministrstvo, pristojno za vojne invalide, v pritožbenem postopku.

**V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU**

V predlagani spremembi in dopolnitvi zakona gre za manjšo spremembo zakona, ki se nanaša na pravico do odškodnine, zato predlagamo, da se novela sprejme po skrajšanem postopku.

**VI. PRILOGE**

**/**